Yle Fem

**Yle Fem** (aiemmin *Finlands Svenska Television*, *YLE FST* ja *YLE FST5*) on Yleisradion ruotsinkielinen tv-kanava, joka lähettää uutisia, asia- ja lastenohjelmia sekä kulttuuria, urheilua ja viihdettä. Ruotsinkielisiä ohjelmia esitettiin alun perin vuodesta 1988 lähtien omilla ohjelmapaikoilla TV1 ja TV2-kanavilla, ennen kuin ruotsinkielinen ohjelmakokonaisuus sai oman kanavapaikan Yle Teeman ja YLE24:n rinnalle elokuussa 2001.

Yle Fem toimii jaetulla kanavapaikalla 5. Muutos tapahtui 24. huhtikuuta 2017, kun Yle Teema  muutti samalle kanavapaikalle Femin kanssa. Päätös asiasta tehtiin lokakuussa 2016. Uuden kanavapaikan nimeksi tuli Yle Teema & Fem. Lisäksi Yle Fem löytyy Yle Areenasta omana kokonaisuutenaan. Hankintaohjelmistossa painottuivat pohjoismaiset ja eurooppalaiset elokuvat, sarjat ja yhteistuotannot. Useimpiin ohjelmiin oli saatavissa myös suomenkielinen tekstitys.

Yle Fem HD aloitti lähetyksensä 28. tammikuuta 2014. Kanava tarjosi lähetykset teräväpiirtomuodossa. Tarjolla oli myös tilaääni, kun sellainen oli saatavilla. Yle Teeman muuttaessa samalle kanavapaikalle Yle Femin kanssa, jaettiin samalla HD-kanava samalle kanavapaikalle.

Yle Fem on lähettänyt vain teräväpiirtosisältöä 1. huhtikuuta 2025 lähtien HD-siirtymän myötä (DVB-T2-lähetys).

## Historia

Erityistä ruotsinkielistä ”rannikkokanavaa” oli suunniteltu jo 1970-luvun alkupuolella, mutta hanketta oli pidetty epärealistisena. FST:n (*Finlands svenska television*) toiminta alkoi vuonna 1988, jolloin Yleisradion ruotsinkielinen TV-ohjelmatuotanto sai oman brändinsä. Sitä ennen oli myös lyhenteellä RTV tunnettu ruotsinkielinen ohjelmayksikkö.

Alun perin kanavan ohjelmaa lähetettiin suomenkielisissä Yle TV1:ssä ja Yle TV2:ssa sille varatuilla ohjelmapaikoilla. Niinpä esimerkiksi koko TV2:n maanantai-ilta sekä TV1:n tiistain myöhäisilta pääuutisten jälkeen oli varattu FST:n ohjelmistolle. Maanantai-illat TV2:ssa olivat ruotsinkielisiä tammikuusta 1970 alkaen aina elokuuhun 2007 asti; maanantait olivat suurimman osan 1970- ja 1980-luvusta kokonaan ruotsinkielisiä lukuun ottamatta uutislähetystä kello 21.00/20.30 sekä MTV:n Kymmenen uutisia kello 22.00.

FST sai oman kanavapaikan digitaalitelevision lähetysten alkamisen myötä 27. elokuuta 2001, jolloin ohjelmatarjonta lisääntyi. Tällä lähetettiin ohjelmia, joita ei pääkanavilla näkynyt. 17. elokuuta 2006 kanavan nimeksi vaihdettiin YLE FST5.

Kaikki FST5:n ohjelmat siirtyivät omalle kanavalleen 3. syyskuuta 2007, kun Suomen antenniverkossa siirryttiin 1. syyskuuta 2007 digitaalisiin televisiolähetyksiin.

Kanava nimettiin Yle Femiksi koko Ylen visuaalisen ilmeen uudistamisensa yhteydessä maaliskuussa 2012. Yhtiön mukaan FST:tä ei koettu katsojien keskuudessa kanavan nimeksi vaan ainoastaan kirjainyhdistelmäksi. Yle Fem -nimestä päätti lopullisesti Svenska Ylen johto ja Ylen toimitusjohtaja Lauri Kivinen.

Yle Femin kanavapaikalta oli voinut seurata myös ruotsalaisen SVT World-kanavan ohjelmistoa 1. syyskuuta 2011 alkaen. SVT Worldin ohjelmiston näkyvyysalue antenniverkossa kattoi kuitenkin aluksi vain osan Suomesta. Yle oli ilmaissut haluavansa SVT Worldin näkyviin koko maassa.
Syyskuussa 2013 SVT Worldin näkyvyys laajeni koko Suomeen. SVT päätti syksyllä 2016 SVT World -kanavan lakkauttamisesta, sillä kanavan ylläpito ei ollut kaupallisesti kannattavaa. Yle jatkaa suosituimpien SVT:n ohjelmien lähettämistä osana Yle Femin ohjelmatarjontaa. 

## Kanavan johtajat
Koko ruotsinkielistä ohjelmayksikköä (radio mukaan lukien) johti Christoffer Schildt vuodesta 1957 vuoteen 1980 asti, jonka jälkeen tehtävään siirtyi Bengt Bergman.

Ruotsinkielisen TV:n, FST(5):n ja Yle Femin **ohjelmapäälliköt**, vuosina 1994–2005 **ohjelmajohtajat**:
* Joan Harms 1970–1996
* Leif Jakobsson 1996–2001
* Gunilla Ohls 2002–2006 (vuodesta 2006 lähtien koko Ylen ruotsinkielisen toiminnan **ohjelmistojohtaja**, johtaen myös radiota television lisäksi)
Vuonna 2007 perustettiin **kanavapäällikön** virka Gunilla Ohlsin alaisuuteen. Vuonna 2011 nimikkeeksi muutettiin jälleen **ohjelmapäällikkö**.
* Mary Gestrin 2007–2010
* Nicolina Zilliacus-Korsström 2011 lähtien

## Ohjelmistoa

* Bettina S
* 16
* Unna Junná
* BUU-klubben
* Babar
* Euroviisaat
* Palomies Sami
* Tohtori Sykerö
* Tao Tao
* Muumien maailma
* Min Morgon
* Kaukametsän pakolaiset
* Obs.
* Strömsö
* Summeri
* TV-nytt
* Tintin seikkailut
* Ođđasat
* Textnytt (Yle Nyheterin uutisikkuna, öisin, aamuisin ja varhain iltapäivällä. Ohjelmaa nähtiin vuodesta 2011 enää harvakseltaan, paitsi niillä alueilla, joilla SVT Worldia ei voi sopimussyistä näyttää. Näillä alueilla Textnytt näkyy aina SVT:n ohjelmien aikaan 
Joskus kanava esitti myös *I Mumindalen* (suomeksi *[[Muumilaakson tarinoita]]*) nimistä animaatiosarjaa, kunnes sarjan esitysoikeudet Suomessa siirtyi MTV:lle.

## Tunnukset
Vuosina 1988–1992 käytetyssä FST:n ensimmäisessä tunnuksessa kirjaimet kokoontuivat harmaan ympyrän eteen.

Vuosina 1993–2001 tunnuksessa zoomattiin eri värien läpi, jonka jälkeen FST-kirjaimet rakentuivat, ja sen alle tuli teksti "Finlands Svenska Television".

Vuosina 2001–2005 oli käytössä tunnus, jossa esiintyi jättimäinen noppa, jonka jokaisella sivulla oli silmäluku viisi. Noppa lensi eri tavoilla useisiin paikkoihin, ja kääntyi kaksi kertaa. Lopussa noppa poistui ruudusta ja kuvaan tuli FST:n logo valkoisella pohjalla.

### Logot

Tiedosto:Finlands Svenska Television.svg|1. tammikuuta 1993 – 1. tammikuuta 2001.
Tiedosto:FST logo old.svg|Kanavalogo digitaalisella kanavalla vuosina 2001–2005.- sama kanavalogo vuosina 2005-2007.
Tiedosto:FST5.png|3. syyskuuta 2007 - 4. maaliskuuta 2012.
Tiedosto:Yle Fem logo.svg|Yle Femin logo vuosina 2012–2017.


### Tunnukset

Tiedosto:FSTn tunnus 1980-luku.png|FST:n vuosien 1988–1992 tunnus. Tunnusta esitettiin ennen MTV:n ohjelmaosuuksia ja niiden jälkeen sekä kun TV1:n tai TV2:n ohjelmistosta siirryttiin FST:n ohjelmistoon.
Tiedosto:FST 1994.png|FST:n vuosien 1993–2001 tunnus. Tunnusta esitettiin kun TV1:n tai TV2:n ohjelmistosta siirryttiin FST:n ohjelmistoon sekä päinvastoin.
Tiedosto:Fst tunnari.PNG|FST:n vuosien 2001–2005 tunnus. Tunnusta esitettiin kun TV1:n tai TV2:n ohjelmistosta siirryttiin FST:n ohjelmistoon sekä päinvastoin. Tunnusta esitettiin  myös digitaalisella FST-kanavalta.


## Lähteet

## Aiheesta muualla
* Yle Fem 
*